Official Journal L 086 , 03/04/2002 P. 0007 - 0010



Ir-Regolament tal-Kummissjoni (KE) Nru 564/2002 tat-2 ta’ April 2002 li temenda l-ispeċifikazzjoni ta’ żewġ ismijiet li jidhru fl-Anness tar-Regolament (KE) Nru 1107/96 dwar ir-reġistrazzjoni ta’ l-indikazzjonijiet u d-denominazzjonijiet ġeografiċi ta’ oriġini permezz tal-proċedura stabbilita fl-Artikolu 17 tar-Regolament tal-Kunsill (KEE) Nru 2081/92 dwar il-protezzjoni ta’ l-indikazzjonijiet u d-denominazzjonijiet ġeografiċi ta’ oriġini ta’ prodotti u ta’ ikel agrikolu, li temenda l-ispeċifikazzjoni ta’ l-isem li jidher fl-Anness tar-Regolament (KE) Nru 2400/96 dwar id-dħul ta’ ċertu ismijiet fir-Reġistru ta’ denominazzjoni protetta ta’ oriġini u indikazzjonijiet ġeografiċi protetti li hemm provvediment dwarhom fir-Regolament tal-Kunsill (KEE) Nru 2081/92 (Marchfeldspargel/Baena/Lammefjordsgulerod) IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ewropea, Wara li kkunsidrat ir-Regolament tal-Kunsill (KEE) Nru 2081/92 tal-14 ta’ Lulju 1992 dwar l-indikazzjonijiet u d-denominazzjonijiet ġeografiċi ta’ oriġini ta’ prodotti agrikoli u ta’ ikel [1], kif l-aħħar emendat bir-Regolament tal-Kummissjoni (KE) Nru 2796/2000 [2], u b’mod partikolari l-Artikolu 9 tiegħu, Billi: (1) Bi qbil ma’ l-Artikolu 9 tar-Regolament (KEE) Nru 2081/92, il-Gvern Awstrijak talab li fir-rigward tal-isem "Marchfeldspargel", irreġistrat bħala indikazzjoni ġeografika protetta permezz ta’ Regolament tal-Kummissjoni (KE) Nru 1263/96 [3] li tissupplimenta l-Anness tar-Regolament tal-Kummissjoni (KE) Nru 1107/96 tat-12 ta’ Ġunju 1996 dwar ir-reġistrazzjoni ta’ indikazzjoniiet u denominazzjonijiet ġeografiċi ta’ oriġini permezz tal-proċedura stabbilita fl-Artikolu 17 tar-Regolament tal-Kunsill (KEE) Nru 2081/92 [4], kif l-aħħar emendat bir-Regolament (KE) Nru 1778/2001 [5], l-emenda tad-deskrizzjonijiet tal-prodott u ż-żieda tal-varjetajiet ta’ l-ispraġ. (2) Bi qbil ma’ l-Artikolu 9 tar-Regolament (KEE) Nru 2081/92, il-Gvern Spanjol talab li fir-rigward ta’ l-isem "Baena", irreġistrat bħala denominazzjoni ta’ oriġini protetta bir-Regolament (KE) Nru 1107/96 l-emenda tad-definizzjoni taż-żona ġeografika, u b’mod partikolari iż-żieda tar-raħal, "Castro del Río", u d-deskrizzjoni tal-prodott. (3) Bi qbil ma’ l-Artikolu 9 tar-Regolament (KEE) Nru 2081/92, il-Gvern Daniż talab li fi-rigward tal-isem "Lammefjordsgulerod", irreġistrat bħala indikazzjoni ġeografika protetta permezz tar-Regolament tal-Kummissjoni (KE) Nru 2400/96 tas-17 ta’ Diċembru 1996 dwar id-dħul ta’ ċerti ismijiet fir-Reġistru ta’ denominazzjoni protetta ta’ oriġini u indikazzjonijiet ġeografiċi protetti li hemm provvediment dwaru fir-Regolament tal-Kunsill (KEE) Nru 2081/92 [6], kif l-aħħar emendat bir-Regolament (KE) Nru 245/2002 [7], l-emenda tad-definizzjoni taż-żona ġeografika, u b’mod partikolari ż-żieda ta’ tliet żoni żgħar "Sidinge Fjord, Klintsø u Svinninge Vejle", ta’ xhieda tal-oriġini u tar-rabta. (4) Wara l-eżami għat-talbiet għall-emenda, ġie deċiż li l-emendi kkonċernati m’humiex żgħar. (5) Bi qbil mal-proċedura stabbilita fl-Artikolu 9 tar-Regolament (KEE) Nru 2081/92 u billi l-emendi m’humiex żgħar, il-proċedura ta’ l-Artikolu 6 tapplika mutatis mutandis. (6) Ġie deċiż li l-emendi fit-tliet każi huma konformi mar-Regolament (KEE) Nru 2081/92. L-ebda stqarrija ta’ oġġezzjoni, fi ħdan tat-tifsira ta’ l-Artikolu 7 tar-Regolament, ma ntbagħtet lejn il-Kummissjoni wara l-pubblikazzjoni fil-Ġurnal Uffiċjali tal-Komunitajiet Ewropej [8] ta’ l-ismijiet imsemmija hawn fuq. (7) Konsegwentement, dawn l-emendi għandhom ikunu rreġistrati u ppubblikati fil-Ġurnal Uffiċjali tal-Komunitajiet Ewropej, ADOTTAT DAN IR-REGOLAMENT: L-Artikolu 1 L-emendi stabbiliti fl-Anness ta’ dan ir-Regolament għandhom ikunu rreġistrati u ppubblikati bi qbil ma’ l-Artikolu 6(4) tar-Regolament (KEE) Nru 2081/92. L-Artikolu 2 Dan ir-Regolament għandu jidħol fis-seħħ fl-20 ġurnata wara l-pubblikazzjoni fil-Ġurnal Uffiċjali tal-Komunitajiet Ewropej. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussel, fit-2 ta’ April 2002. Għall-Kummissjoni Franz Fischler Membru tal-Kummissjoni [1] ĠU L 208, ta’ l-24.7.1992, p. 1. [2] ĠU L 324, tal-21.12.2000, p. 26. [3] ĠU L 163, tat-2.7.1996, p. 19. [4] ĠU L 148, tal-21.6.1996, p. 1. [5] ĠU L 240, tas-7.9.2001, p. 6. [6] ĠU L 327, tas-17.12.1996, p. 11. [7] ĠU L 39, tad-9.2.2002, p. 12. [8] ĠU C 60, ta’ l-24.2.2001, p. 15 (Lammefjordsgulerod) u ĠU C 63, tat-28.2.2001, p. 5 (Marchfeldspargel u Baena). -------------------------------------------------- L-ANNESS AWSTRIJA Marchfeldspargel Emendi: L-Anness 2 ta’ l-ispeċifikazzjoni: - il-punt 5: "Deskrizzjoni tal-propjetajiet" : "għal: | “L-ispraġ abjad u vjola ma jistax jeċċedi 21 ċm tul, l-ispraġ vjola fl-aħdar u aħdar ma jistax jeċċedi 25ċm tul ”, | aqra: | “L-ispraġ abjad u vjola ma jistax jeċċedi 22 ċm tul, l-ispraġ vjola fl-aħdar u aħdar ma jistax jeċċedi 25ċm tul ”;" | - il-punt 5: "Deskrizzjoni tal-materja prima": Il-varjetajiet segwenti għandhom jiġu miżjuda: Bil-Ġermaniż: "Eposs, Ravel, Ramos" Bil-Franċiż: "Viola" Varjetajiet ta’ l-Istati Uniti ta’ l-Amerka: "Mary Washington"; - il-punt 5: “Deskrizzjoni tal-karatteristiċi li jiddistingwu l-prodott mill-prodotti komparabbli ”: Is-sentenzi "Ispraġ abjad u vjola ma jistax jeċċedi 21 ċm tul. Prodotti komprabbli huma 22ċm" għandhom jitħassru. SPANJA Baena - Fil-paragrafu "Deskrizzjoni" , "għal: | "Iż-żjut b'dan l-isem huma tat-tipi li ġejjin:Tip A: Aċidità massima: 0,5°. Togħma ta' frott tajba u ħelwa.Tip B: Aċidità massima: 0,9°. Togħma ta' frott tajba u ħelwa.Tip Ċ: Aċidità massima: 1,3°. Togħma ħelwa.Tip D: Aċidità massima: 1°. Togħma qawwija ta' frott u ta' lewż morr.Il-kulur ta' dawn iż-żjut ivarja minn isfar kulur id-deheb għal aħdar skur. Ikollhom ukoll il-karatteristiċi tekniċi li ġejjin:Valur tal-Perossidu: Massimu 0,15K270: Massimu 0,1 %Umdità: Massimu 0,1 %,Impuritajiet: Massimu 0,1 %," | aqra: | "Iż-Żjut b'dan l-isem huma tat-tipi li ġejjin:Tip A: Aċidità massima: 0,4°. Aroma u togħma qawwija ta' frott, bi ftit ta' lewż morr.Tip B: Aċidità massima: 1°. Aroma u togħma tajba ta' frott misjur.Iż-żewġ tipi taż-żejt verġni jvarja minn isfar fl-aħdar għal isfar kulur id-deheb.Ikollhom ukoll il-karatteristiċi tekniċi li ġejjin:Valur tal-Perossidu: Massimu 15 meg ta' ossiġnu attiv għal kull kilo ta' żejt.Assorbenza fl-ultravjola K270: Massimu 0,1 %Umdità: Massimu 0,1 %Impuritajiet: Massimu 0,1 %."" | - Fil-paragrafu "Żona ġeografika" : "fejn din taqra | "Baena, Luque, Doña Mencía, Nueva Carteya u Zuheros.", | żid | "Castro del Río"." | ID-DANIMARKA Lammefjordsgulerod - Żona ġeografika: "għal: | "Iz-zunnarija ta' Lammefjord ġejja minn żona rreklamata tal-Lammefjord, li hija fiżikament delimitata mir-Ringkanal u d-diga ta' Audebo. Lammefjord tinsab fl-Odsherred on Zealand, id-Danimarka", | aqra: | "Iz-zunnarija ta' Lammefjord ġejja minn żona rreklamata tal-Lammefjord, li hija fiżikament delimitata mir-Ringkanal u d-diga ta' Audebo. Lammefjord tinsab fl-Odsherred on Zealand, id-Danimarka. Svinninge Vejle hija parti mil-Lammefjord skulata mill-ilma fl-aktar tarf 'il ġewwa tal-fjord. Iż-żona ġiet skulata mill-ilma qabel Lammefjord, primarjament minħabba li huwa dejjaq u baxx.. Sidinge Fjord hija ukoll żona rreklamata ta' l-Isefjord, li jinsab fit-Tramuntana tal-Lammefjord. Klintsø hija ż-żona l-aktar fit-Tramuntana. Din kienet oriġinarjament fjord iżda l-bokka kienet ġiet imblukkata permezz ta' ħama naturali. Din iż-żona hija mdawwra b'kanali tas-soffija"." | - Il-prova ta’ l-oriġini: "għal: | "Iz-zunnarija ta' Lammefjord għandha tinħasel u tkun ippakkjata minn impriżi approvati tal-ħasil fil-Lammefjord, fejn l-evidenza dokumentarja ta' l-oriġini hija miżmuma. Waħda mill-kondizzjonijiet imposti fuq l-impriża tal-ħasil approvata hija li jinżammu reġistri tal-wasla ta' zunnarija mill-post tat-tkabbir u jkun hemm separazzjoni fiżika ċara taz-zunnarija ta' Lammefjord minn zunnarija oħra. Il-verifika IP tal-Plantedirektorat hija verifika oħra ta' dawn il-kondizzjonijiet.", | aqra: | "Iz-zunnarija ta' Lammefjord għandha tinħasel u tkun ippakkjata minn impriżi approvati tal-ħasil fil-Lammefjord, fejn l-evidenza dokumentarja ta' l-oriġini hija miżmuma. Waħda mill-kondizzjonijiet imposti fuq l-impriża tal-ħasil approvata hija li jinżammu reġistri tal-wasla ta' zunnarija mill-post tat-tkabbir u separazzjoni fiżika ċara taz-zunnarija ta' Lammefjord minn zunnarija oħra li tikber fuq ħamrija ramlija normali il-barra miż-żona msemmija hija ggarantita. Il-verifika IP tal-Plantedirektorat hija verifika oħra ta' dawn il-kondizzjonijiet"." | - Rabta: għal: | "Ir-reklamazzjoni tal-Lammefjord bdiet fl-1873. Ħolqot art agrikola tajba ħafna, peress li s-sodda preċedenti tal-fjord kien fiha l-aktar ħama rikk bin-nutrijenti. In-nutrijenti inġiebu minn pjanti u annimali mejta li jinżlu fil-qiegħ matul il-millenji u li jsiru ħama (f'ċertu postijiet aktar minn 20 metru fond). Il-ħama fiha ramel u partiċelli tat-tafal. Żoni kbar tal-Lammefjord huma ftit jew wisq ħielsa minn ġebel u l-għadd kbir ta' qxur ta' l-arzelli u l-gajdri jagħtu kontenut għoli naturali ta' kalċju.Iż-żoni tal-kosta fihom l-aktar ħamrija ramlija; ir-ramel kien ġie illustrat u huwa aktar lixx u aktar tond mill-ħamrija klassika tar-ramel. Il-kondizzjonijiet kollha imsemmija huma sinifikattivi għall-koltivazzjoni taz-zunnarija tal-Lammefjord.," | aqra: | "L-ewwel żona li ġiet skulata fir-reġjun tal-Lammefjord kienet Sidinge Fjord. Wara ġiet skulata Svinninge Vejle u r-reklamazzjoni ta' l-ikbar żona, Lammefjord, bdiet fl-1873. L-aħħar żona li ġiet skulata kienet il-Klintsø. Din ħolqot art agrikola tajba ħafna, peress li l-sodda preċedenti tal-fjord kien fiha l-aktar ħama rikk bin-nutrijenti. In-nutrijenti inġiebu minn pjanti u annimali mejta li niżlu fil-qiegħ tal-baħar matul il-millenji u li jsiru ħama (f'ċertu postijiet aktar minn 20 metru fond). Il-ħama fiha r-ramel u partiċelli tat-tafal. Iż-żoni akbar tal-Lammefjord huma ftit jew wisq ħielsa minn ġebel u l-għadd kbir ta' qxur ta' l-arzelli u l-gajdri jagħtu kontenut għoli naturali ta' kalċju.Iż-żoni tal-kosta fihom l-aktar ħamrija ramlija; ir-ramel kien ġie illustrat u huwa aktar lixx u aktar tond mill-ħamrija klassika tar-ramel, li jfisser li z-zunnarija ma jkollhomx qsim meta jinġabru. Il-kulur griż skur karatteristiku taz-zunnarija tal-ħamrija ramlija normali huwa evitat. Il-kondizzjonijiet kollha imsemmija huma importanti għall-koltivazzjoni taz-zunnarija tal-Lammefjord." | --------------------------------------------------